ΓΡΑΠΤΗ ΕΡΩΤΗΣΗ E-2608/01

υποβολή: Paulo Casaca (PSE) προς την Επιτροπή

(26 Σεπτεμβρίου 2001)

Θέμα: Ενθάρρυνση, εκ μέρους της Ευρωπαϊκής Επιτροπής, της μη τήρησης των διεθνών αεροπορικών συμβάσεων

Η Σύμβαση της Βαρσοβίας, στα άρθρα 19 και 20, πλέον πρόσφατα δε η Σύμβαση του Μόντρεαλ, στις παραγράφους 3 και 4 του άρθρου 22, παρέχουν ρητές εγγυήσεις στους επιβάτες σε περίπτωση προσωρινής απώλειας των αποσκευών τους. Οι εγγυήσεις αυτές αναγράφονται άλλωστε επί των αεροπορικών εισιτηρίων.

Όλως απροσδοκήτως, η Ευρωπαϊκή Επιτροπή αναφέρει στην απάντησή της προς την ερώτηση Ε-2105/01(1) ότι: σύμφωνα με την ερμηνεία των διατάξεων των συμβάσεων της Βαρσοβίας και του Μόντρεαλ, η Επιτροπή φρονεί ότι οι συμβάσεις αυτές δεν καλύπτουν τις περιπτώσεις προσωρινής απώλειας των αποσκευών.

Δεδομένου ότι τα σχετικά χωρία των δύο αυτών συμβάσεων είναι σαφέστατα, δεν κατανοώ πώς είναι δυνατόν να επιχειρείται οποιαδήποτε ερμηνεία τους που να αρνείται την ύπαρξή τους.

Η Ευρωπαϊκή Επιτροπή όχι απλώς αρνείται να λάβει νομοθετικά μέτρα για την προστασία των συμφερόντων των επιβατών, όχι μόνον επικροτεί μέσα που επιφέρουν διακρίσεις μεταξύ των πολιτών της Ευρωπαϊκής Ένωσης αλλά, επί πλέον, ενθαρρύνει τις αεροπορικές εταιρίες να μη τηρούν τιςφιστάμενες διεθνείς διατάξεις.

Σε ποια νομική βάση και σε ποιά πολιτική εντολή θεωρεί η Επιτροπή ότι βασίζεται για να ενεργεί με τον τρόπο αυτό·

(1) ΕΕ C 40 E της 14.2.2002, σελ. 186.

Απάντηση της κας de Palacio Εξ ονόματος της Επιτροπής

(14 Νοεμβρίου 2001)

Η Επιτροπή επιθυμεί να διασαφηνίσει την απάντησή της στην προηγούμενη ερώτηση Ε-2105/01 του Αξιότιμου Μέλους του Κοινοβουλίου σχετικά με την ευθύνη των αεροπορικών εταιριών, η οποία, δυστυχώς, παρερμηνεύτηκε. Πράγματι, η προσωρινή απώλεια των αποσκευών, δηλαδή η καθυστερημένη παράδοσή τους, καλύπτεται από τις συμβάσεις της Βαρσοβίας και του Μόντρεαλ, όπως αναφέρει και το Αξιότιμο Μέλος του Κοινοβουλίου στην ερώτησή του. Και οι δύο συμβάσεις καθιστούν τους αερομεταφορείςπεύθυνους για τις ζημίες από την καθυστερημένη μεταφορά τόσο των αποσκευών όσο και των επιβατών. Προσφέρουν επίσης στους αερομεταφορείς ορισμένα μέσα προστασίας έναντι αγωγών αποζημιώσεων (άρθρα 20 και 21 της σύμβασης της Βαρσοβίας και άρθρα 19 και 20 της σύμβασης του Μόντρεαλ) ενώ προβλέπουν χρηματοοικονομικά όρια για την ευθύνη που τους βαρύνει (άρθρο 22 και των δύο συμβάσεων).

Η Επιτροπή επιθυμεί ναπογραμμίσει ότι δίνει μέγιστη σημασία στην τήρηση όλων των διεθνών νομοθετημάτων, σε κοινοτικό ή πολυμερές επίπεδο όπως στη συγκεκριμένη περίπτωση, και δεν ενθαρρύνει τις αεροπορικές εταιρίες να αγνοούν τους διεθνείς κανόνες.

Η Επιτροπή σημειώνει ότι εργάζεται δραστήρια για την προάσπιση των συμφερόντων των επιβατών. Σε ό,τι αφορά τη νομική ευθύνη, πρότεινε κανονισμό για τη δημιουργία ενός σύγχρονου συστήματος, ο οποίος εκδόθηκε στις 9 Οκτωβρίου 1997(1) ως κανονισμός (ΕΚ) Αρ. 2027/97 του Συμβουλίου. Ο κανονισμός αυτός, εκτός του ότι προσφέρει στους επιβάτες που ταξιδεύουν με κοινοτικούς αερομεταφορείς μεγάλου βαθμού προστασία, κατάφερε να οδηγήσει στη σύναψη μιας διεθνούς συμφωνίας, της σύμβασης του Μόντρεαλ η σύμβαση αυτή θα αντικαταστήσει την εκείνη της Βαρσοβίας, η οποία μικρή μόνο προστασία προσφέρει στους επιβάτες. Μετά τηνπογραφή της σύμβασης του Μόντρεαλ το 1999, η Επιτροπή κατέθεσε πρόταση(2) τροποποίησης του Κανονισμού 2027/97 ούτως ώστε να ευθυγραμμιστούν οι κοινοτικοί κανόνες περί ευθύνης με εκείνους της σύμβασης του Μόντρεαλ. Ο νέος αυτός κανονισμός θα προστατεύει επομένως τους επιβάτες των πτήσεων όχι μόνο σε περιπτώσεις ατυχημάτων αλλά και σε περιπτώσεις καθυστερήσεων και απώλειας αποσκευών.

Επιπλέον, η νέα αυτή κοινοτική νομοθεσία προχωράει πέρα από τη σύμβαση του Μόντρεαλ σε ό,τι αφορά την προστασία των επιβατών. Η σύμβαση του Μόντρεαλ, όπως και εκείνη της Βαρσοβίας, περιορίζεται στις διεθνείς μεταφορές. Η κοινοτική νομοθεσία, τόσο ο κανονισμός 2027/97 όσο και ο νέος κανονισμός, καλύπτουν επίσης τις εσωτερικές πτήσεις των κρατών μελών. Αυτό προσφέρει στους πολίτες της Κοινότητας ένα βαθμό νομικής προστασίας που λίγοι απολαμβάνουν.

Το Κοινοβούλιο ενέκρινε την πρόταση νέου κανονισμού με την επιφύλαξη τροποποιήσεων στην πρώτη ανάγνωση, ενώ το Συμβούλιο κατέληξε σε πολιτική συμφωνία σχετικά με τον καθορισμό κοινής θέσης. Ο κανονισμός αναμένεται να εκδοθεί σύντομα.

(1) ΕΕ L 285 της 17.10.1997.

(2) ΕΕ C 337 E της 28.11.2000.